CELEX: 32008D0134
Language: lt
Date: 1203292800000
Title: 2008 m. vasario 18 d. Tarybos sprendimas 2008/134/BUSP, įgyvendinantis Bendruosius veiksmus 2005/797/BUSP dėl Europos Sąjungos policijos misijos Palestinos teritorijose

19.2.2008   
            
            
               LT
            
            
               Europos Sąjungos oficialusis leidinys
            
            
               L 43/38
            
         
      TARYBOS SPRENDIMAS 2008/134/BUSP
   2008 m. vasario 18 d.
   įgyvendinantis Bendruosius veiksmus 2005/797/BUSP dėl Europos Sąjungos policijos misijos Palestinos teritorijose
   EUROPOS SĄJUNGOS TARYBA,
   atsižvelgdama į 2005 m. lapkričio 14 d. Tarybos bendruosius veiksmus 2005/797/BUSP dėl Europos Sąjungos policijos misijos Palestinos teritorijose (1), ypač į jų 14 straipsnio 2 dalį kartu su Europos Sąjungos sutarties 23 straipsnio 2 dalies antra įtrauka,
   kadangi:
   
               (1)
            
            
               2005 m. lapkričio 14 d. Taryba priėmė Bendruosius veiksmus 2005/797/BUSP, kuriais trejų metų laikotarpiui įsteigiama Europos Sąjungos policijos misija Palestinos teritorijose (EUPOL COPPS). EUPOL COPPS veiklos etapas prasidėjo 2006 m. sausio 1 d.
            
         
               (2)
            
            
               2006 m. lapkričio 20 d. Taryba priėmė Sprendimą 2006/807/BUSP (2), kuriuo nustatomas EUPOL COPPS galutinis 2007 m. biudžetas.
            
         
               (3)
            
            
               2007 m. gruodžio 6 d. Taryba priėmė Sprendimą 2007/808/BUSP, kuriame numatoma, kad biudžetas taip pat turėtų apimti su misija susijusias išlaidas nuo 2007 m. sausio 1 d. iki 2008 m. vasario 29 d.
            
         
               (4)
            
            
               Pagal Sprendimo 2007/808/BUSP 1 straipsnio 2 dalį sprendimą dėl EUPOL COPPS galutinio biudžeto laikotarpiui nuo 2008 m. kovo 1 d. iki 2008 m. gruodžio 31 d. Taryba priims iki 2008 m. vasario 29 d.,
            
         NUSPRENDĖ:
   1 straipsnis
   Su Europos Sąjungos policijos misija Palestinos teritorijose (EUPOL COPPS) susijusioms išlaidoms nuo 2008 m. kovo 1 d. iki 2008 m. gruodžio 31 d. padengti skiriama finansinė orientacinė suma yra 5 000 000 EUR.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Briuselyje, 2008 m. vasario 18 d.
      
         
            Tarybos vardu
         
         
            Pirmininkas
         
         D. RUPEL
         
      
   
   
      (1)  OL L 300, 2005 11 17, p. 65.
   
      (2)  OL L 329, 2006 11 25, p. 76. Sprendimas su pakeitimais, padarytais Sprendimu 2007/808/BUSP (OL L 323, 2007 12 8, p. 56).